Steek die kerse aan | SARIE
Skep 'n romantiese en warm atmosfeer met kerse − in jou sitkamer, badkamer en selfs op die stoep.
1. Hang 'n kers-kandelaar in jou badkamer om bad 'n luukse ervaring te maak. Mr Price Home het 'n mooi verskeidenheid. Herhaal die kandelaar as daklig.
2. As kaggel aansteek vir jou te veel werk is of as jy in 'n rookvrye area woon, pak dan jou kaggel vol kerse en steek dit aan vir mooi sagte lig en atmosfeer.
3. Kerse hoef nie altyd op 'n tafel te staan nie. Hang dit op in interessante kershouers bo 'n tafel soos op hierdie stoep.
4. Niks skep atmosfeer soos kerse wanneer jy onthaal nie. Hier is 'n versameling mooi kershouers gebruik om 'n interessante hoekie te skep.
5. Groepeer kerse saam vir maksimum impak. Voeg daarby 'n interessante ornament en 'n paar boeke vir diepte en tekstuur. Rond dit af met iets teen die muur soos hierdie groot muurhorlosie (soortgelykes by Mr Price Home).